IMENICE, GLAGOLI, PRIDJEVI

Učila si imenice, glagole i pridjeve, a sada ćemo to sve ponoviti.

**IMENICE**

Imenice su vrsta riječi kojima imenujemo bića, stvari i pojave, odnosno sve što nas okružuje.

Primjeri:

**Mama** kuha. – u ovoj rečenici riječ *mama* je imenice (biće).

Pada **kiša**. – u ovoj rečenici riječ *kiša* je imenica (pojava).

Imam plavu **torbu**. – u ovoj rečenici riječ *torba* je imenica (stvar).

|  |
| --- |
| 1. Zadatak

U sljedećim rečenicama podcrtaj imenice:Petra piše zadaću.Ana voli čokoladu.Prijatelji su najveće bogatstvo.Škola je velika i lijepa.Na kući su bijeli prozori. |

Učili smo i da svakoj imenici možemo odrediti

BROJ (JEDNINA/MNOŽINA) I

ROD (MUŠKI, ŽENSKI, SREDNJI)

JEDNINA – kada je nešto/netko samo jedan

MNOŽINA – kada je nečega više.

Primjer:

Dobila sam **olovku** za pisanje. (jednu olovku - JEDNINA)

Dobila sam olovke za pisanje. (više olovaka - MNOŽINA)

|  |
| --- |
| 1. ZADATAK

Imenicama odredi broj (jednina/množina):Mama – Kuće – Oko – Oči – Pjesma – Oblaci – Knjige – Prozor -  |

Imenice imaju 3 roda – MUŠKI, ŽENSKI I SREDNJI.

Rod određujemo tako da uz zadanu imenicu stavljamo pomoćne riječi:

OVAJ (MUŠKI ROD)

OVA (ŽENSKI ROD)

OVO (SREDNJI ROD)

Primjeri:

(ova) kuća – Ž. R.

(ovaj) pas – M. R.

(ovo) pismo – S. R.

|  |
| --- |
| ZADATAKSljedećim imenicama odredi rod (m. r., ž.r., s. r.)Tata – Knjiga – Nebo – Nos – Glava – Kiša – Oblak – Dijete -  |

GLAGOLI

GLAGOLI SU VRSTA RIJEČI KOJIMA IZRIČEMO TKO ŠTO RADI I ŠTO SE DOGAĐA.

Primjeri:

Mama **kuha.** – u ovoj rečenici riječ ***kuha*** je glagol, jer nam govori što mama radi.

Vrijeme je zahladilo. – u ovoj rečenici riječi ***je zahladilo*** su glagoli jer nam govore što se događa.

|  |
| --- |
| Zadatak:U sljedećim rečenicama podcrtaj glagole:Ljudi žure na posao.Učenici nose torbe.Dječak stoji uz cestu.Puše vjetar. Nebo se naoblačilo.  |

PRIDJEVI

PRIDJEVI su vrsta riječi koja odgovaraju na pitanja ***Kakvo je što? (OPISNI RRIDJEVI)***  i ***Čije je što? (POSVOJNI PRIDJEVI)***

Primjeri:

Imam **zelenu** majicu. Kakvu majicu imam? – *zelenu.*

Moja kuća je **velika** i **lijepa**. Kakva je kuća? *Velika* *i lijepa.*

Posudila sam **Ivaninu** knjigu. Čiju knjigu sam posudila? *Ivaninu.*

|  |
| --- |
| ZADATAKPodcrtaj pridjeve u idućim rečenicama:Cvijeće je mirisno.Vrijeme je sunčano.Volim ići u duge šetnje.Na nebu su velike i sjajne zvijezde.  |

Sve zadatke koji se nalaze u okvirima prepiši u bilježnicu i riješi ili izreži s listića (isprintanog), riješi i zalijepi u bilježnicu.